Pumanaw na ang batang aktres na si Sophia Corullo—Niña Sophia Gabriel Corullo sa totoong buhay— dahil sa dengue noong August 18, Linggo.

Si Sophia ay anim na taong gulang lamang.

Ito ang kinumpirma via social media ng JAMS Artist Production, ang kompanyang nagma-manage sa child actress.

Statement ng JAMS (published as is): “On behalf of JAMS Artist Production we are giving our most sympathy to the family and friends of Baby Sophia, We are asking for your help to pray for her soul to be in peace in heaven and guide and heal her family that is encountering downfalls; Her two siblings are in the hospital, one is diagnose with dengue (Critical) and one is under observation.”

Continue reading below ↓

Huling napanood si Sophia nito lamang Sabado, August 17, sa episode ng Maalaala Mo Kaya na pinagbidahan nina Yen Santos at Rafael Rosell.

PHOTO: Courtesy of ABS-CBN

Nagbigay pa ng tribute si Yen kay Sophia nang i-post niya sa kanyang Instagram Story ang pictures nilang dalawa na nagsasabing nagtala ng mataas na rating ang episode ng MMK.

Continue reading below ↓

Nakilala si Sophia nang sumali siya noong nakaraang taon sa “Mine Me,” ang kiddie talent show ng ABS-CBN noontime show na It's Showtime.